Παρατηρητήριο Ανθρωπίνων Δικαιωμάτων

Το Παρατηρητήριο Ανθρώπινων Δικαιωμάτων (αγγλικά: Human Rights Watch, HRW) είναι διεθνής μη κυβερνητική οργάνωση που διεξάγει έρευνα και υπεράσπιση των ανθρωπίνων δικαιωμάτων. Το HRW εδρεύει στη Νέα Υόρκη με γραφεία στο Άμστερνταμ, τη Βηρυτό, το Βερολίνο, τις Βρυξέλλες, τη Γενεύη, το Γιοχάνεσμπουργκ, το Λονδίνο, το Λος Άντζελες, τη Μόσχα, το Ναϊρόμπι, την Ουάσιγκτον, το Παρίσι, το Σαν Φρανσίσκο, το Σίδνεϊ, το Σικάγο, το Τόκιο, το Τορόντο και τη Ζυρίχη. Το HRW πιέζει τις κυβερνήσεις, τους υπευθύνους για τη χάραξη πολιτικής και τους καταχραστές των ανθρώπινων δικαιωμάτων να καταγγέλλουν την κατάχρηση και να σέβονται τα ανθρώπινα δικαιώματα, ενώ συχνά εργάζεται για λογαριασμό προσφύγων, παιδιών, μεταναστών και πολιτικών κρατουμένων.

Επρόκειτο για το αμερικανικό μέλος της Διεθνούς Ομοσπονδίας Ελσίνκι για τα Ανθρώπινα Δικαιώματα η οποία είχε ως σκοπό την υποστήριξη και τη δημοσιοποίηση των αρχών της τελικής πράξης της Διάσκεψης για την Ασφάλεια και τη Συνεργασία στην Ευρώπη, που υπογράφηκε στο Ελσίνκι της Φινλανδίας τον Αύγουστο του 1975, γνωστές και ως «Συμφωνίες του Ελσίνκι». Το κείμενο   των "Συμφωνιών του Ελσίνκι", στον επίσημο ιστότοπο της Οργάνωσης για την Ασφάλεια και τη Συνεργασία στην Ευρώπη. Η Διεθνής Ομοσπονδία Ελσίνκι για τα Ανθρώπινα Δικαιώματα χρεοκόπησε λόγω οικονομικού σκανδάλου και διαλύθηκε την 27η Νοεμβρίου του 2007.IHF Forced to Close Down, Vienna 7 December 2007 Ο πρώην οικονομικός διευθυντής της, Αυστριακός Rainer Tannenberger, καταδικάστηκε σε φυλάκιση τριών ετών για υπεξαίρεση 1,2 εκατομμυρίων ευρώ. Όταν διαλύθηκε η Διεθνής Ομοσπονδία είχε 44 ΜΚΟ μέλη από τις χώρες του ΟΑΣΕ που συνέχισαν να λειτουργούν.

Το HRW, το 1997 μοιράστηκε το βραβείο Νόμπελ Ειρήνης ως ιδρυτικό μέλος της Διεθνούς Εκστρατείας για την Απαγόρευση των Ναρκοπεδίων και διαδραμάτισε ηγετικό ρόλο στη συνθήκη του 2008 για την απαγόρευση πυρομαχικών διασποράς. Οι ετήσιες δαπάνες του οργανισμού ανήλθαν σε 50,6 εκατομμύρια δολάρια το 2011 και 69,2 εκατομμύρια δολάρια το 2014.

Έκθεση του 2025 για την Ελλάδα: Σε κρίση η ελευθερία των ΜΜΕ
Η Ελλάδα αντιμετωπίζει κρίση στην ελευθερία των μέσων ενημέρωσης ως αποτέλεσμα των ενεργειών και των παραλείψεων της ελληνικής κυβέρνησης, απειλώντας τη δημοκρατία και το κράτος δικαίου, αναφέρει το Παρατηρητήριο Ανθρωπίνων Δικαιωμάτων σε έκθεσή του που δημοσιεύθηκε τον Μάιο του 2025.

Η έκθεση 117 σελίδων, «Από το Κακό στο Χειρότερο: Η Επιδείνωση της Ελευθερίας των ΜΜΕ στην Ελλάδα», καταγράφει το εχθρικό περιβάλλον που αντιμετωπίζουν τα ανεξάρτητα μέσα ενημέρωσης και οι δημοσιογράφοι από τότε που ανέλαβε η κυβέρνηση της Νέας Δημοκρατίας τον Ιούλιο του 2019, συμπεριλαμβανομένης της παρενόχλησης, του εκφοβισμού, των παρακολουθήσεων και των καταχρηστικών αγωγών, που συνολικά συμβάλλουν στην αυτολογοκρισία και επενεργούν ανασταλτικά στην ελευθερία των μέσων ενημέρωσης. Η Human Rights Watch διαπίστωσε επίσης τη χρήση κρατικών κονδυλίων για την καθοδήγηση της δημοσιογραφικής κάλυψης και τη συντακτική παρέμβαση στα δημόσια μέσα ενημέρωσης, επιδεινώνοντας περαιτέρω αυτό το κλίμα. Οι συνθήκες αυτές υπονομεύουν την ελευθερία της έκφρασης και το δικαίωμα του κοινού στην ενημέρωση.

Η Ευρωπαϊκή Επιτροπή και η ΕΕ στο σύνολό της πρέπει να παρακολουθούν προσεκτικά την κατάσταση και να διασφαλίζουν ότι σημειώνεται πραγματική πρόοδος όσον αφορά την ελευθερία των μέσων ενημέρωσης στην Ελλάδα, καθώς και ότι τηρούνται οι βασικές δημοκρατικές αξίες.

Παραπομπές

Εξωτερικοί σύνδεσμοι

 ΕΚΘΕΣΗ 2025: Από το Κακό στο Χειρότερο Η Επιδείνωση της Ελευθερίας των ΜΜΕ στην Ελλάδα
 Afraid to Speak in Greece (Φοβούνται να μιλήσουν στην Ελλάδα), Daily Brief May 8, 2025. (στα αγγλικά)

Κατηγορία:Μη κυβερνητικές οργανώσεις